Foto:AFP AQSh prezidenti Donald Tramp oilasining bir oylik sayohati soliq to‘lovchilarga sobiq davlat rahbari Barak Obama oilasining bir yillik sayohati qiymatiga tushgan. Independent nashri shu haqida xabar berdi. Prezidentning inauguratsiyasidan keyin Floridadagi Mar-a-Lagoga qilgan uch safari, shuningdek o‘g‘illarining xizmat safarlari mamlakatga 11,3 million dollarga tushdi. Obama oilasining sayohatlarga sarflangan bir yillik xarajatlari esa 12,1 millionni tashkil qilgan. Nashrning ta’kidlashicha, Tramp bundan avval bir necha marta Obamani xizmat lavozimini o‘tash chog‘ida o‘z sayohatlari uchun soliq mablag‘laridan foydalangani uchun tanqid qilgan.